Telliskivimüürid vee all, vetikatega kaetud okastraadid: selline on pilt Rummu karjääris, kus endised vanglahooned meelitavad igal nädalavahetusel hulgaliselt sukeldujaid. Selline müstiline Atlantise sarnane maastik kujunes 90ndate lõpus, mil siin asunud paekarjäär lõpetas tegevuse ning pumbajaam pandi seisma. Karjäär täitus kiiresti veega ning uppusid ka vangla alal olnud töötsooni hooned ja killustikutehas.

Põhjus, miks sukeldujatele siin meeldib, on lihtne: eriti just sellel suvel on vesi olnud erakordselt selge ning nii on see püsinud juba paar kuud. Parematel päevadel on olnud karjääri vesi oma läbipaistvuse poolest sarnane suisa Eesti selgema veega Äntu Sinijärvele.

Tõsi, pärast seda kui siin aastaid põhiliseks atraktsiooniks olnud uppunud ekskavaatorid järvest välja tõmmati, kaotas karjäärijärv natuke oma populaarsusest, ent nüüd on sukeldajad selle taas avastanud.

Reedel testiti karjääris uut Nikoni veealust kaamerat ning pühapäeval oli järve äärde kogunenud kümneid ja kümneid sukeldujaid, kes käisid niisama karjääri veealust elu uurimas. Vahet ei ole, kas esimest korda või mitmekümnendat, huvitav ja eriline on Rummus sukeldumine alati. Peab vaid lootma sukeldujate teadlikusele,et selline suur huviliste hulk ei muutuks järve loodusele koormavaks.

Vaata lisaks suurtele piltidele ka mahukat fotogaleriid loo lõpus!

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht

Foto: Rauno Volmar, Eesti Päevaleht